ak:Fresh | Fresh Namibie | Aandkerk - Punt A na Punt B
Voor jy die week se sessie begin, bid saam en vra die Here se seën en leiding vir die sessie.
Lees die volgende stuk teks
Wat staan vir jou uit in die verse 1-16?
Vers 17 het 3 dele- een om nie te sterwe, twee om te lewe en drie om die pad te stap saam met die Here.
Hierdie gaan ons die week verduidelik aan die hand van punt A en punt B.
Punt A is 'n plek waar jy tans is. Hierdie is 'n plek waar jy maklik jou identiteit kan kry en maklik hier kan vertoef. Wanneer jy die keuse neem om net te bly by punt A, kies jy om te sterwe. Om te lewe beteken dit om die reis, die lewens-lange reis te onderneem na punt B
Punt B is die plek waar ek en jy weer saam met die Here ons God die ewigheid gaan spandeer. Hierdie punt bereik jy nooit terwyl jy nog lewe nie. Dis ook belangrik dat die Here jou heeltyd gaan versterk en begelei na punt B.
Hierdie teks vertel die storie van Moses wat die naam van die Here vir die Israeliete moet gaan deel. God deel met hom God se naam "Ek is" wat behels ons name by punt A op pad na punt B is "ek is nie" maar die groot vertroosting in die storie is dat God die groot "Ek is" vergesel elkeen van ons van punt A na punt B.
Lees weer Psalm 118:17. Die laaste deel van die vers behels dat ons as kerk "ek is nie's" moet getuig oor hoe die Here ons God, die groot "Ek is" ons daagliks versterk op pad na punt B.
Deel met jou groep - Hoe het die Here jou al versterk van jou punt A op pad na punt B?
Wat was jou slegste punt A wat die Here jou geneem het om Sy pad - en deur die krag jou versterk het op pad na punt B?
Ons reis as gelowiges behels om daagliks die keuse te neem om nie te sterwe by punt A nie.
Punt A en die wêreldse fasette daarvan kan maklik gelowiges se identiteit beinvloed-
Punt A is elke dag 'n nuwe punt A op pad na ons punt B.
Punt B behels daai punt in ons lewens wanneer ons, ons laaste asems uitblaas.
Baie mense kies om te bly by punt A. Psalm 118:17 herinner ons elkeen om daagliks te kies vir die pad na punt B.
Hoe lyk jou punt A tans? Kies jy elke dag vir die pad na punt B?
Selgs wanneer jy elke dag kies om die pad te stap met die groot "Ek is" skuif jou punt A elke dag.
Wanneer ons hierdie teks lees, besef ons vinnig dat elkeen van ons lewens lank op pad is na punt B, slegs wanneer ons daar kom is ons by die Here en is ons verlos van hierdie stukkende gebroke wêreld.
Paulus herinner ons hier dat sodra ons die keuse neem van Psalm 118:17 om nie te sterwe, om te lewe en te getuig oor die dade van die Here is ons elkeen 'n nuwe skepsel. Die ou punt A is verby - die pad is lank na punt B, maar onthou die "Ek is" is saam met jou op die pad.
Een van die belangrikste aspekte van ons pad van punt A na punt B is om opreg te wees. Niemand arriveer ooit in die lewe by punt B nie. Solank as wat jy asem het en jou hart klop is jy as gebroke mens op pad. As 'n "ek is nie" op pad saam met die Here wat jou versterk daagliks.
Hoe help hierdie teks in Romeine jou en my in ons pad?
Mag jy opnuut besef die Here ken jou en my op ons naam!
Mag jy opnuut kies om te sterwe by jou huidige punt A!
Mag jy ervaar hoe die Here jou daagliks versterk met jou pad!
Mag jy daaroor getuig sodat ander ook die vertroue in die Here sal stel in hulle eie pad op pad na punt B!